CELEX: C2006/294/53
Language: el
Date: 2006-12-02 00:00:00
Title: Υπόθεση C-398/06: Προσφυγή της 25ης Σεπτεμβρίου 2006 — Επιτροπή των Ευρωπαϊκών Κοινοτήτων κατά Βασιλείου των Κάτω Χωρών

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/30
            
         Προσφυγή της 25ης Σεπτεμβρίου 2006 — Επιτροπή των Ευρωπαϊκών Κοινοτήτων κατά Βασιλείου των Κάτω Χωρών
   (Υπόθεση C-398/06)
   (2006/C 294/53)
   Γλώσσα διαδικασίας: η ολλανδική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: Μ. Κοντού-Durande και R. Troosters)
   
      Καθού: Βασίλειο των Κάτω Χωρών
   Αιτήματα
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι το Βασίλειο των Κάτω Χωρών, διατηρώντας τις εθνικές διατάξεις κατά τις οποίες τα από οικονομική άποψη ανενεργά άτομα και οι συνταξιούχοι που είναι υπήκοοι ΕΕ/ΕΟΧ πρέπει να αποδείξουν, για να λάβουν άδεια διαμονής, ότι διαθέτουν επί μονίμου βάσεως μέσα βιοπορισμού, παρέβη τις υποχρεώσεις που έχει από την οδηγία 90/364/ΕΟΚ (1) του Συμβουλίου, της 28ης Ιουνίου 1990, σχετικά με το δικαίωμα διαμονής, την οδηγία 90/365/ΕΟΚ (2) του Συμβουλίου, της 28ης Ιουνίου 1990, σχετικά με το δικαίωμα διαμονής των μισθωτών και μη μισθωτών εργαζομένων που έχουν παύσει την επαγγελματική τους δραστηριότητα, και την οδηγία 68/360/ΕΟΚ (3) του Συμβουλίου, της 15ης Οκτωβρίου 1968, περί καταργήσεως των περιορισμών στη διακίνηση και στη διαμονή των εργαζομένων των κρατών μελών και των οικογενειών τους στο εσωτερικό της Κοινότητας·
            
         
               —
            
            
               να καταδικάσει το Βασίλειο των Κάτω Xωρών στα δικαστικά έξοδα.
            
         Ισχυρισμοί και κύρια επιχειρήματα
   Δεν συνάδει με το κοινοτικό δίκαιο η περιεχόμενη στην ολλανδική ρύθμιση απαίτηση, προκειμένου να ληφθεί άδεια διαμονής, να υπάρχουν μέσα βιοπορισμού που να αρκούν το λιγότερο για χρονικό διάστημα ενός έτους.
   
      (1)  ΕΕ L 180, σ. 26.
   
      (2)  ΕΕ L 180, σ. 28.
   
      (3)  ΕΕ ειδ. έκδ. 05/001, σ. 43.